Referat fra ekstraordinær generalforsamling d. 30.01.13.

Antal andel repræsenteret: 39 Antal fuldmagter: 9

Michael byder velkommen og der vælges stemmetællere og ordstyrer og den ekstra ordinære generalforsamling blev godkendt, som værende rettidigt indkaldt.

**Afstemning om udlejning af kælderrum i mellemgang i Lyshøj Allé 8.**

Der stilles forskellige spørgsmål ang. lejemålet. Der stilles bl.a. spørgsmål om, hvorvidt der er nogen fra bestyrelsen, der har noget at vinde ved at udleje det, og om det må udlejes til erhverv. Det oplyses, at forslaget er bragt op af en beboer og bestyrelsen har derfor ikke nogen andel i lejemålet. Bestyrelsen har taget kontakt til en advokat og ABF for, at høre om der skulle være noget i vejen for en udlejning. Advokaten og ABF gav grønt lys. Det er et ønskes fra beboernes side, at det konkret bliver undersøgt om vi, andelsforeningen, kan komme i klemme ved at leje lokalet ud til brug for erhverv for en andelshaver i foreningen.

Forslaget blev trukket tilbage, men vil blive taget op på næste ordinære generalforsamling.

**2.**

**Afstemning om ny tv udbyder**.

Det vedtages med stemmerne Forslag 1: **10** Forslag 2: **2** Forslag 3: **21** Forslag 4: **61** I alt: **94**, at foreningen skifter til Parknet. Det bliver vedtaget med stemmerne Ja: **69** Nej: **23** Blank: **2** I alt: 94, at telefonien ikke rykkes med til Parknet, men bliver hos Comx. Til spørgsmålet om der skal være kollektivt internet stemmes der nej, så det vil være valgfrit. Det blev nedstemt med stemmerne Ja: **8** Nej: **77** Blank: **9** I alt: **94.**

**3.**

**Renoveringsplan.**

Henrik fra Plan 1 var kommet for at fortælle om renoveringsplanen. Han viste billeder af ejendommen for, at vise de skader, der er på bygningen.

**Det tilføres til referatet, at der IKKE stemmes om en egentlig vedtagelse af renoveringsarbejderne ang. renovering samt altaner, men kun en grundig undersøgelse af arbejderne. Der vil til den ordinære generalforsamling blive udregnet nye husleje stigninger ved de forskellige renoveringsforslag.**

Det vedtages ved stemmerne Forslag 1: **10** Forslag 2: **14** Forslag 3: **70** Blank: **2** I alt: **96,** at der skal arbejdes videre med at undersøge de nøjagtige priser for forslag 3.

**4.**

**Altaner.**

Der skal stemmes om, hvorvidt bestyrelsen skal gå videre med undersøgelserne omkring altaner på lige vilkår som nævnt for ovenfor. Hvem kan få, hvem kan ikke, hvad kommer det til at koste osv. Det vedtages med stemmer Ja: **54** Nej: **40** Blank: **2** I alt: **96,** at der skal undersøges nærmere ang. altaner mht. til placering og udseende og godkendelse hos Københavns Kommune.